cyanic-selkie/wikianc huggingface dataset:
Վարդագույնն ու երկնագույնը
Նկարագիր
Կտավում պատկերված են երկու աղջիկ, որոնք կանգնել են ծանր մուգ կարմրավոր վարագույրի առջև, որը հետ է քաշված ու երևում է ինտերիերի շքեղությունը։ Նրանք միանման երեկոյան զգեստ են հագել. զգեստի մասերից են ժապավենները, գոտիներն ու գուլպաները, սակայն տարբեր գույների։ Աջ կողմի աղջիկը, որն ավելի տարիքով է, երկնագույն զգեստով է պատկերված, իսկ փոքրը՝ ձախ կողմինը՝ վարդագույն։ Աղջիկներն անթերի սանրված են։ Նկարում քույրերը պատկերված են ձեռք ձեռքի։ Փոքրիկը նայում է դիտողին, ու ասես, հենց հիմա, արտասվելու է։ Իսկ մեծը, հակառակ, հպարտորեն կեցվածք է ընդունել դիմանկարի համար։
Պատմություն
«Վարդագույնն ու երկնագույնը» ստեղծագործությունը հեղինակը վրձնել է 1881 թվականին Փարիզի Մոնտեն պողոտայի 66 տանը, որտեղ 1873 թվականից ապրում էին ազնվական բանկիր Քահեն դ’Անվերների ընտանիքը։ Ռենուարին պատվիրատուի հետ ծանոթացրել է կոլեկցիոներ Շառլ Էֆրուսին։ Ռենուարը ընտանիքի երեք աղջիկներին էլ նկարել է, որից հետո մեկնել է Ալժիր ։ 1881 թվականի մարտի 4-ի նամակում հեղինակը Թեոդոր Դյուրեին գրում է․ «Վարդագույնն ու երկնագույնը» կտավը և բանկիրի ավագ աղջկա նկարն առաջին անգամ ցուցադրվել են 1881 թվականին Փարիզյան սալոնում։ Նկարի պատվիրատուները, ըստ էության, գոհ չեն եղել աշխատանքից։ Հեղինակին ընդհատումներով վարձատրել են 1500 ֆրանկ, իսկ բուն կտավը փակցրել են տան կողային շենքում, որտեղ ապրում էր աղախինը։
1910-1913 թվականներին նկարը ցուցադրվել է փարիզյան Բերնհայմ-Ժյուն պատկերասրահում ։ Հետո Մոնտե Կառլոյում Գաստոն Բեռնհայմ դը Վիլիերի մասնավոր հավաքածուում է հայտնվել, իսկ դրանից հետո նկարը վաճառել են ամերիկացի կոլեկցիոներ Սեմ Զալցին։ Մագնատը նկարը պահել է իր նյույորքյան նստավայրում։ 1952 թվականին «Վարդագույնն ու երկնագույնը» կտավը հանվել է աճուրդ վաճառքի Նյու Յորքի Վիլդենշտեյնի պատկերասրահում։ Նույն թվականի հուլիսի 7-ին նկարը գնում է Սան Պաուլոյի արվեստի թանգարանը՝ Ասիս Շատոբրիանի՝ թանգարանի հիմնադրամի հանգանակությամբ։
Գրականություն
Կատեգորիա:1881 նկարներ Կատեգորիա:Կանանց դիմապատկերներ Կատեգորիա:Սան Պաուլոյի արվեստի թանգարանի նկարներ Կատեգորիա:Ֆրանսիայի արվեստ
Խուան Կաչմանյան
Խուան Կաչմանյան (Juan Kachmanian, ), արգենտինահայ նախկին պրոֆեսիոնալ ըմբշամարտիկ (ռեստլեր)։
Կատարելով իր նորամուտը 1956 թվականին՝ Կաչմանյանը ունեցել է բազմաթիվ ռինգային անուններ, այդ թվում որոշ ժամանակ ռինգում հանդես է եկել «Հայաստանցի Երվանդ» անվամբ։ Կաչմանյանի առավել հայտնի ալտեր էգոն եղել է Պամպերո Ֆիրպո կերպարը (հիմնված արգենտինացի բռնցքամարտիկ Անխել Ֆիրպոյի կերպարի վրա)։
Կարիերայից հեռանալով 1986 թվականին մինչ օրս աշխատում է Միացյալ Նահանգների փոստային ծառայությունում։
Արտաքին հղումներ
Կատեգորիա:Արգենտինահայ ըմբշամարտիկներ Կատեգորիա:Արգենտինացի պրոֆեսիոնալ ըմբշամարտիկներ Կատեգորիա:Հայ պրոֆեսիոնալ ըմբշամարտիկներ
Պալեստրինա
Պալեստրինա (Palestrina), կոմունա Իտալիայում, գտնվում է Լացիո մարզի Հռոմ գավառում ։
Ժողովրդագրությունը
Բնակչության դինամիկան ՝
Ծանոթագրություններ
Կատեգորիա:Իտալիայի քաղաքներ
Սիմոն Փայասլյան
Սիմոն Փայասլյան, ամերիկահայ պատմաբան, հեղինակ, խմբագիր, ով 2007 թվականից սկսած ղեկավարել է Բոստոնի համալսարանի Չարլզ և Էլիզաբեթ Քենոսյանների դասավանդած հայոց պատմության և գրականության ամբիոնը։ 2002 թվականից մինչև 2007 թվականը ղեկավարել է Քլարկի համալսարանի Կալուսդյանի դասավանդած Հայոց ցեղասպանության և հայոց պատմության ուսումնասիրման ամբիոնը ։
Փայասլյանը Զարեհ Ա կաթողիկոսի եղբորորդին է։ Առաջին դոկտորի կոչումը քաղաքագիտության բնագավառում ստացել է Ուտյնի պետական համալսարանում, որից հետո հայոց պատմության բնագավառում երկրորդ դոկտորի կոչումը ստացել է Լոս Անջելեսի կալիֆոռնյան համալսարանում՝ Ռիչարդ Հովհաննիսյանի ղեկավարությամբ, որտեղ նրա ատենախոսությունը վերնագրված էր «Միացյալ Նահանգների քաղաքականությունը Հայկական հարցի և Հայոց ցեղասպանության վերաբերյալ» ։
Ծանոթագրություններ
Կատեգորիա:Պատմաբաններ Կատեգորիա:Հայ պատմաբաններ Կատեգորիա:Սիրիահայեր
Անտուան Ռիվարոլ
Անտուան Ռիվարոլ, 26 հունիսի 1753, Բանյոլ սյուր Սեզ, Գար(վարչություն) Գար— 11 ապրիլի 1801, Բեռլին) — ֆրանսիացի գրող, թարգմանիչ, լրագրող։
Կենսագրություն
Նա պնդում էր իր ազնվական ծագումը (« կոմս »), յուրացնում «դե» մասնիկը, բայց իրականում նա համեստ իտալական ընտանիքից էր։ Ռիվարոլների ընտանիքը Ֆրանսիա է տեղափոխվել Պիեմոնտից, հայրը՝ հարավային փոքրիկ քաղաքում «Երեք աղավնի» պանդոկի սեփականատերը, փոխել էր իր ազգանունը՝ դարձնելով այն ֆրանսիական։
Սովորել է Ավինյոնի սեմինարիայում, կարճ ժամանակով եղել է քահանա՝ Լիոնում, որոշել է նվիրվել գրական գործերին և 1776 եկել է Փարիզ։ Նրան ծանոթացրել են Վոլտերին, համագործակցել է  Mercure de France ամսագրի հետ, ականավոր պոլեմիստ էր։ Աչքի էր ընկնում կաուստիկ ու անողոք սրամտությամբ, ինչի պատճառով էլ ո՛չ քիչ թշնամիներ ձեռք բերեց, փայլում էր սալոններում։
Նրա և Յոհան Քրիստոֆ Շվաբի համատեղ գրված «Դիսկուրս ֆրանսերենի համընդհանուր բնույթի մասին» (1784), որը գտնվում էր «համաշխարհային լեզվի»լուսավորչական որոնումների մեջ, ստացավ Բեռլինի Գիտությունների և արվեստի թագավորական ակադեմիայի մրցանակ, գրավեց Ֆրեդերիկ II      (Պրուսիայի թագավոր) ուշադրությունը։ Թարգմանել է Դանթե Ալիգիերիի «Դժողքը» (1785). Նա վիճաբանել է Մարի-Ժոզեֆ Շենիեի, Պիեռ Բոմարշեի և շատ ուրիշների հետ։ Նրա  «Փոքրիկ ալմանախ մեր մեծերի մասին» գրքույկը (1788), որը ծաղրում էր այդ դարաշրջանի գրողների հավակնությունները, հասարակական սկանդալ առաջացրեց։
Ֆրանսիական հեղափոխության ժամանակ աջակցել է միապետությանը, եղել Անտուան Սաբատիեի «Քաղաքական և ազգային» թերթի խմբագիրներից մեկը։ Հեղափոխական գաղափարների ու  գործիչների քննադատության շնորհիվ Ռիվարոլը վաստակեց «Պուբլիուս Կորնելիուս Տակիտուս» մականունը, որը նրան տվեց Էդմոնդ Բյորկը։
1792 -ից արտագաղթել է (Բրյուսել, Ամստերդամ, Հաագա, Լոնդոն, Համբուրգ, Բեռլին). Շարունակել է ակտիվ գրական գործունեությունը։ Դիրեկտորիայի ժամանակ մտադիր էր վերադառնալ Ֆրանսիա, բայց անսպասելի հիվանդացավ ու անժամանակ մահացավ։
Ժառանգություն և ճանաչում
Ռուսաստանում Ռիվարոլի մտքերը քաջ հայտնի էին Վյազեմսկուն, Ալեքսանդր Պուշկինին։
Ֆրանսիայում Ռիվարոլի ընտրված մաքսիմները և մտորումները տպագրվել են 1858 Շառլ Օգյուստեն դը Սենտ-Բյովի կողմից։
Ռիվարոլի «Մաքսիմները» թարգմանվել է գերմաներեն Էռնստ Յունգերի կողմից (1956), որը նրա մասին գրել  է ծավալուն էսսե։  Ռիվարոլի մրցանակը, ի թիվս այլոց, շնորհվել է Էմիլ Սիորանին(1949). 1951 թվականից Ֆրանսիայում լույս է տեսնում ծայրահեղական «աջ ուժերի» «Ռիվարոլ» երկշաբաթաթերթը, որում ժամանակին պարբերաբար հրատարակվում էր, ի թիվս այլոց, Ժան-Մարի Լը Պեն։
Հղումներ
Կատեգորիա:1801 մահեր Կատեգորիա:1753 ծնունդներ Կատեգորիա:Ֆրանսիացի լրագրողներ Կատեգորիա:Բեռլին քաղաքում մահացածներ Կատեգորիա:Տղամարդիկ Կատեգորիա:Ֆրանսիացի գրողներ Կատեգորիա:Ֆրանսիացի թարգմանիչներ Կատեգորիա:Ապրիլի 11 մահեր Կատեգորիա:Հունիսի 26 ծնունդներ Կատեգորիա:Գրական կեղծանուններով հայտնի հեղինակներ Կատեգորիա:Ֆրանսիական գրականություն Կատեգորիա:18-րդ դարի գրականություն Կատեգորիա:Ֆրանսալեզու գրողներ
Մեծ եգիպտական թանգարան
Մեծ եգիպտական թանգարան, թանգարան Գիզայում (Եգիպտոս), բացումը կլինի 2018 թվականին։ Այն քաղաքի նոր գլխավոր հատակագծի մասն է կազմում, նրա մակերեսը կկազմի 50հա։ 2002 թվականի հունվարի 5-ին Եգիպտոսի նախագահ Հոսնի Մուբարաքը թանգարանի հիմքում դրել է առաջին քարը։ Թանգարանի շինարարության արժեքը մոտ 550 միլիոն դոլար է։
Թանգարանի հեռավորությունը Գիզայի բուրգերից կազմում է մոտ 2 կմ։
Թանգարանի ճարտարապետական կառուցվածքը և դիզայնը որոշվել են 2002 թվականի հունվարի 7-ին կազմակերպված մրցույթի արդյունքում։ Կազմակերպիչները ստացել են 1557 նախագիծ աշխարհի 82 երկրներից։ Մրցույթի երկրորդ փուլում ընտրվել են 20 նախագիծ, 2003 թվականի հունիսի 2-ին հրապարակվել է հաղթողի անունը։ Հաղթողն է դարձել իռլանդական «Heneghan Peng» ընկերությունը Դուբլինից։ Թանգարանի սրահները կլիեն եռանկյունաձև` բուրգաձև տանիքով։ Պատերը կլինեն կիսաթափանցիկ քարից։ Գլխավոր մուտքի մոտ կցուցադրվեն ամենախոշոր ցուցանմուշները։
2010 թվականի փետրվարի 2-ին Եգիպտոսի ղեկավարությունը պայմանագիր է կնքել «Hill International» ընկերության հետ, որի մասնագետները կվարեն շինարարության կառուցողական և կազմակերպական ապահովումը ։ Շինարարության 550 միլիոն դոլարից 300 միլիոնը ֆինանսավորվում է միջազգային համագործակցության Ճապոնական բանկի կրեդիտի հաշվից, մնացած գումարը Հնությունների գլխավոր խորհրդի և այլ միջազգային ֆոնդերի նվիրատվությունների հաշվից :.
Տես նաև
Կատեգորիա:Եգիպտոսի թանգարաններ Կատեգորիա:Հին Եգիպտոսի արվեստ
Մոնտագուտ ի Օշ
Հղումներ
Կատեգորիա:Իսպանիայի բնակավայրեր
Կիեզա ին Վալմալենկո
Կիեզա ին Վալմալենկո (Chiesa in Valmalenco), կոմունա Իտալիայում։ Գտնվում է Լոմբարդիա մարզի Սոնդրիո գավառում ։ Բնակչության թվաքանակը 2014 թվականի տվյալներով եղել է 2.539, բնակչության խտությունը կազմել է 24 մարդ/կմ²։ Զբաղեցնում է 114 կմ² տարածք։ Սահմանակից է Բուլիո ին Մոնտե, Կասպոջո, Լանցադա, Տոռե դի Սանտա Մարիա, Վալ Մազինո համայնքներին ։ Փոստային ինդեքս՝ 23023, հեռախոսային կոդ՝ (+39) 0342։
Ժողովրդագրություն
'''Բնակչության թվաքանակի փոփոխությունները.
Ցեյլոնյան թեյ
Ցեյլոնյան թեյ կոչվում է թեյը, որը աճեցվում է Շրի Լանկա կղզում, որը նախկինում կոչվում էր Ցեյլոն։
Շրի Լանկան թեյի արտադրությամբ աշխարհում երրորդ տեղն է զբաղեցնում՝ Չինաստանից և Հնդկաստանից հետո և հանդիսանում է համաշխարհային շուկայի խոշորագույն արտահանողներից մեկը՝ համաշխարհային արտահանման 23% մասնաբաժնով ։ Շրի Լանկայում արտադրվող թեյի հիմնական մասը բաժին է ընկնում սև և կանաչ թեյերին։ Սպիտակ թեյ, Ուլուն և այլ սորտեր գրեթե չեն արտադրվում։ Ցեյլոնում թեյերի արդյունաբերական աճեցումը սկսվել է Ջեյմս Թեյլորի կողմից 1867 թվականին։ Մինչ օրս թեյի արտադրությունը հանդիսանում է Շրի Լանկայի տնտեսության առանցքային ճյուղերից մեկը։ Թեյի արտահանումը գնահատվում է երկրի ամբողջ արտահանման 15 տոկոսը ։ Ցեյլոնյան թեյը հիմնականում ներկայացված է փոքր և միջին բարձրությունների վրա աճեցված միատարր, միջին որակի թեյերով։ Բարձր դասի թեյեր աճեցվում են փոքր քանակությամբ․ տնկարկներում, որոնք գտնվում են կղզու հարավային մասի բարձրադիր գոտում ։
Նախապատմություն
Հոլանդական գաղութացման ընթացքում կղզում սկսել են աճցնել դարչին։ Ավելի ուշ՝ բրիտանական շրջանում, դարչինի աճեցման համար հայտարարվել էր Բրիտանական արևելահնդկական ընկերության մենաշնորհը։ Սակայն Մեծ Բրիտանիայում 1830-ական թվականների տնտեսական անկումն անդրադարձել է նաև դարչնի տնկարկների վրա և դրանցից անշահավետության պատճառով որոշվել է հրաժարվել։ Կղզում աճեցվող հիմնական կուլտուրան դարձել է սուրճը։ Եվրոպական շուկայում սուրճի մեծ պահանջարկի և բարձր գնի արդյունքում արդեն 1840 թվականին սուրճի արտադրությունը հասել է զգալի ծաղկման։ 1869 թվականին սուրճի արդյունաբերությունը դեռ ծաղկում էր, բայց դրանից կարճ ժամանակ անց hemileia vastatrix սնկային վարակը ոչնչացրել է Ցեյլոնի սուրճի բոլոր տնկարկները։
Թեյի աճեցում բրիտանական գաղութային շրջանում
Կղզու վրա թեյ աճեցնելու առաջին պլանտատորներից մեկը եղել է Ջեյմս Թեյլորը։ Նա թեյի առաջին մատակարարումը Լոնդոն կազմակերպել է 1891 թվականին։ Առաջին խմբաքանակը վաճառվել է 25 ֆունտ ստեռլինգով և 10 շիլինգով՝ մեկ ֆունտի դիմաց։ Դրանից մեկ տարի առաջ Մեծ Բրիտանիայի խոշոր ձեռնարկատեր Թոմաս Լիպտոնը հետաքրքրվել էր ցեյլոնյան թեյի արդյունաբերությամբ և այնտեղ մեկնելով դրա զարգացման հենց սկզբում՝ ցածր գնով գնել էր մի քանի տնկարկ, որպեսզի կարողանա անմիջական թեյ մատակարարել իր խանութներին՝ տնտեսելով միջնորդների ծառայությունների վրա։ Արդյունքում թեյը նրա համար ավելի էժան է արժեցել, և նա կարողացել է հաջողությամբ մրցակցել այլ տարածաշրջաններից թեյ վաճառող խանութների հետ։ Լիպտոնը իր թեյի լայնածավալ գովազդային արշավ է անցկացրել և այն վաճառել է 1 շիլինգ և 7 պենս մեկ ֆունտով, մինչդեռ Անգլիայում թեյի միջին գինը 3 շիլինգ էր։ Դա նրան հնարավորություն է տվել կարճ ժամանակում թեյի շուկայում զբաղեցնել մեծ տեղ։ Բրիտանական թագին մատուցած ծառայությունների համար թագուհի Վիկտորիան նրան պարգևատրել է ասպետական տիտղոսով։ Ավելի ուշ Լիպտոնը թեյի առևտուր է ծավալել նաև Միացյալ Նահանգներում։ Հսկայական գովազդային վահանակները երկար ժամանակ վեր են խոյացել Նյու Յորքի նավահանգստում գտնվող Լիպտոնի պահեստների վրա։
Եթե 1875 թվականին կղզու թեյի տնկարկների մակերեսը կազմել է հազար ակր, ապա 1895 թվականին դրանք արդեն զբաղեցրել են 300 հազար ակր և շարունակել են ընդլայնվել ։
Ծանոթագրություններ
Կատեգորիա:Թեյ
Էսթեր
Էսթեր, հայտնի որպես Էսթեր Պիոն։ Ռումինացի երգչուհի և երգերի հեղինակ։ Նա ներկայացրել է Ռումինիան Եվրատեսիլ 2019 երգի մրցույթի ժամանակ`երգելով On a Sunday երգը, Seleciaia na 2019 ională 2019-ի ընտրական փուլում հաղթելուց հետո։ Սակայն նա չի կարողացել որակավորում անցնել Թել Ավիվում կայացած Գրան-եզրափակիչի համար։ Պիոնը սկսել է երաժաշտություն գրել ռումինացի կատարողների համար, նախքան 2015 թվականին Յություբում շապիկների տեղադրման համար առաջարկ ստանալը։ Նույն թվականին նա կոմերցիոն հաջողության հասավ իր Sub aripa ta սինգլի հետ՝ Վեսքանի մասնակցությամբ։
Վաղ կյանք
Էսթեր Ալեքսանդրա Կրետին ծնվել է 1993 թվականի Հուլիսի 21-ին Ռումինիայի Քամբուլգ քաղաքում ։ Նա և նրա ծնողները գաղթել են Կանադայի Մոնրեալ քաղաքից 2001 թվականին ։ Այնտեղ նա հատուկ հետաքրքրություն է ցուցաբերել երաժշտության նկատմամբ և սկսել է ուսումնասիրել ջազային երգն ութ տարեկանում ։ Պիոնը Ռումինիա է տեղափոխվել չորս տարի անց և ավարտել է Պիտեշտիի Դին Լիպատիի արվեստի միջնակարգ դպրոցը, որտեղ նա սովորել է դասական երգ ու դասական կիթառ ։ 2013 թվականին նա ընդունվել է Բուխարեստի երաժշտական մեկնաբանման ֆակուլտետ՝ ջազ սովորելու համար ։
Կարիերա
Պիոնը թողարկել է իր դեբյուտային Cuminte de Crăciun սինգլը՝ իր մոնոանիմային եթերի ներքո 2014-ին ։ Միևնույն ժամանակ նա երաժշտություն էր գրում ռումինացի այլ արտիստների համար ։ 2015 թվականին նա սկսեց հրապարակել երգեր Յութուբում In 2015: Քավըր տեսահոլովակները գրավել են հանդիսատեսի ուշադրությունը, և նրան առաջարկել են պայմանագիր ռումինական լեյբլի հետ ։ Նույն թվականին պիոնը թողարկեց Sub aripa ta երգը ռումինացի ռեփեր Վեսքանի մասնակցությամբ։ Երգը հնչել է ռադիոյով և հեռուստատեսությամբ ամբողջ երկրում։  2016 թվականին նա Վեսքանի հետ մեկնարկեց իր առաջին տուրը ։ Երգչուհին իր անունը փոխարինել է Էսթեր Պիոնով և ինքնուրույն տարածել է 2018 թվականի մայիսին, որի համար Նա նաև գլխավոր կոմպոզիտորներից մեկն էր ։ 2019 թվականի փետրվարին ռումինական հեռուստատեսությունը (TVR) հայտարարել էր, որ իր ռումինական ներկայացուցիչը Եվրատեսիլ-2019 երգի մրցույթում Իսրայելի Թել Ավիվում, այն բանից հետո, երբ նա հաղթել է Seleciaia Naionională նախընտրական շոուին իր On a Sunday երգով ։ Այս հայտարարությունն ընդունվեց հանրության ոչ միանշանակ արձագանքով ։ 2019 թվականին, Ռումինական հեռուստաընկերությունն առաջին անգամ կարողացել է զգալի գումարներ ծախսել Եվրատեսիլին մասնակցելու համար։ Նրաք մոտ 100.000 եվրո են ծախսել ներկայացման վիզուալ և հատուկ էֆեկտների վրա ։ Ռումինիան գրավել է Եվրատեսիլի 13-րդ հորիզոնականը ։ Եվրատեսիլին մասնակցելուց հետո նա ռեկորդ գրանցեց Ռումինիայի ձայնագրման լեյբլում, և այժմ նա աշխատում է իր դեբյուտային ալբոմի վրա, որը կթողարկի 2019 թվականին ։ Նա 2019 թվականին մասնակցել է Golden Stag փառատոնին ։
Ազդեցությունը և անձնական կյանքը
Պիոնը ոգեշնչվել է Դելիայից, Սելին Դիոնից, Ուիթնի Հյուսթոնից, Շերից, Քուին խմբից, Մայքլ Ջեքսոնից և Արիանա Գրանդեից։ Նրա բեմական անունը վերաբերում է քաջվարդ ծաղիկին։ Ռումիներեն peony թարգմանվում է bujor, որը կազմում է նրա մոր անվան մի մասը Երգչուհին Ալեքսանդրա Սերբուի հետ հարաբերությունների մեջ է գտնվում 2013 թվականից ի վեր։ Սերբուն հանդես է եկել որպես "On a Sunday" - ի պրոդյուսեր ։ Պիոնը հավատում է Աստծուն ։
Յամուսուկրո
Յամուսուկրո (Yamoussoukro), Կոտ դ'Իվուարի վարչական մայրաքաղաքը։ Բնակչությունը՝ : Այն գտնվում է պետության ամենախոշոր Աբիջան քաղաքից 240 կմ դեպի հյուսիս, Աբիջանից Բուրկինա Ֆասո տանող մայրուղու վրա։ Աշխարհագրական կոորդինատներն են՝ 6.83333°N, -5.25°W :
Յամուսուկրո քաղաքում են գտնվում Կոտ դ՛Իվուարի կենտրոնական պետական մարմինները՝ նախագահը, վարչապետը և Ազգային Ժողովը (խորհրդարանը)։
Յամուսուկրոն համարվում է պետության առաջին նախագահ Ֆելիքս Ուֆուե Բուանյիի հայրենի քաղաքը, ինչն էլ պայմանավորված է 1983 թվականին Աբիջանից մայրաքաղաքի տեղափոխումը Յամուսուկրո։ Այստեղ գործում են տրանսպորտային հանգույցը, միջազգային օդանավակայանը, սննդի և փայտամշակման ձեռնարկությունները։ Ավտոբուսային տրանսպորտը քաղաքի ներսում թույլ է զարգացած։ Փոխադրումների հիմնական մասն իրականացնում են տաքսիները։ Գործում են նաև միջազգային ավտոբուսներ։ Քաղաքում են գտնվում նախագահի նստավայրը, «Կուսակցության տունը»։ Յամուսուկրոյի շրջանում աճեցնում են սուրճ, կակաո, բանան և այլ գյուղատնտեսական մշակաբույսեր։ Բնակչությունը զբաղվում է խոշոր եղջերավոր կենդանիների, ոչխարների, այծերի բուծմամբ։
Տեսարժան վայրեր
Յամուսուկրոյում է գտնվում աշխարհի ամենամեծ եկեղեցին՝ Նոտր Դամ դե լա Պե բազիլիկը, որի ճարտարապետության մեջ վերաիմաստավորվել են Հռոմի Սուրբ Պետրոս տաճարի մոտիվները։ Այն կառուցվել է XX դարի 80-ական թվականներին։ 158 մետր բարձրություն ունեցող կառույցում նստատեղերի վրա տեղավորվում է 7000 մարդ, բացի այդ առկա է նաև 11 հազար մարդու կանգնելու տեղ։ Բազիլիկի կառուցման համար մարմար էր ներկրվում Իտալիայից և գունավոր ապակի՝ Ֆրանսիայից։
Տեսարժան այլ վայրերին են դասվում.
Արտաքին հղումներ
Քաղաքի պաշտոնական կայքը
Կատեգորիա:Աֆրիկայի քաղաքներ Կատեգորիա:Մայրաքաղաքներ Կատեգորիա:Կոտ դ'Իվուարի քաղաքներ
Կապլանի (գյուղ, Թելմանովսկի շրջան)
Կապլանի (Каплани), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Կապլանի գյուղում բնակվում էր 4 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Թելմանովսկի շրջանի բնակավայրեր Կատեգորիա:Ուկրաինայի գյուղեր
(8511) 1991 PY10
(8511) , աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 7-ին Հենրի Հոլտի կողմից Պալոմարում ։
Միջին հեռավորությունը Արեգակից կազմում է 2,772104 ա. մ., առավելագույնը մոտենում է 2,3557 ա. մ. հեռավորության վրա և հեռանում 3,1886 ա. մ. ։ Արեգակի շուրջ մեկ ամբողջական պտույտ է կատարում 1685,83 երկրային օրվա ընթացքում, իր ուղեծրով շարժվելով միջինում 0,213545 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,16° անկյուն։
աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Գեֆյոնի ընտանիքի աստերոիդներ Կատեգորիա:1991 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռեալ Բետիս
Ռեալ Բետիս, կամ ուղղակի Բետիս, իսպանական ֆուտբոլային ակումբ Սևիլյայից։ Ակումբը ստեղծվել է 1907 թվականին և ներկայումս հանդես է գալիս Լա Լիգայում։ Թիմը իր տնային խաղերն անցկացնում է Բենիտո Վիլյամարին մարզադաշտում։
Ներկա կազմ
2017 թվականի օգոստոսի 22-ի դրությամբ
(վարձավճարով Սուոնսիից)
(վարձավճարով Վիլյառեալից) (վարձավճարով Արսենալից)
(վարձավճարով Միդլսբրոյից)
Արտաքին հղումներ
Կատեգորիա:Իսպանական ֆուտբոլային ակումբներ Կատեգորիա:Սեգունդայում եղած ակումբներ Կատեգորիա:1907 հիմնադրումներ Իսպանիայում Կատեգորիա:1907 հիմնադրված ֆուտբոլային ակումբներ
Սղոց 2
«Սղոց 2» (Saw II), 2005 թվականին թողարկված սարսափ ֆիլմ։ 2004 թվականին թողարկված «Սղոց։ Գոյատևման խաղ» սիքվելի շարունակությունն է։ Ֆիլմը ցուցադրվել է 2005 թվականի հոկտեմբերի 28-ին։ Առաջին օրերին ֆիլմը հավաքել է 31,5 միլիոն դոլար, իսկ ընդհանուր համաշխարհային շահույթը կազմել է 153 միլիոն դոլար ։ Ամբողջ ֆիլմը, բացի մի քանի տեսարաններից, նկարահանվել է մեկ շինությունում 25 օրվա ընթացքում։ Ֆիլմի բյուջեն կազմել է 4 միլիոն դոլար։ Հաշվի առնելով գովազդային բյուջեն՝ ֆիլմի արտադրությունն ու առաջխաղացումը 6 միլիոն դոլար է արժեցել ։
Սյուժե
Մայքլը ուշքի է գալիս սենյակում, նրա գլխին բաց դիմակ է, որի ներսում փշեր կան («Մահվան դիմակ»)։ Հեռուստացույցը միանում է, էկրանին հայտնվում է Բիլի տիկնիկը և Մայքին ասում, որ նա մատնիչ է։ Դիմակը կփակվի, և նա կմահանա, եթե նա չհասցնի մեկ րոպեի ընթացքում գտնել բանալին, որը կարված էր իր աջ աչքին։ Առաջարկվում էր հերձադանակ։ Անելով մի քանի փորձ՝ Մայքը հասկանում է, որ չի կարող հանել իր աչքը, և դիմակը փակվում է՝ սպանելով նրան։
Խուզարկու Էրիկ Մեթյուսը հետաքննում է Մայքլի սպանությունը։ Տանը կիսաքուն վիճակում նա հիշում է, որ սարքի վրա դրված էր Wilson Steel գործարանի դրոշմը, և որոշում է Կոնստուկտորին փնտրել այնտեղ։ Հատուկ ջոկատը ներխուժում է լքված գործարան և գտնում Ջոն Կրամերին։ Սղոցին ձեռնաշղթաներ են անցկացնում։ Կոնստուկտորը Էրիկին առաջարկում է գնալ հարևան սենյակ։ Այնտեղ նա գտնում է մոնիտորներ, որոնք ցույց են տալիս ինչ-որ տան տարբեր սենյակներ։ Այդ սենյակներից մեկում փակված է ութ մարդ, որոնցից մեկը Էրիկ Մեթյուսի տղան է` Դանիելը։ Կոնստրուկտորը հայտնում է, որ երկու ժամից այդ սենյակը կլցվի թունավոր գազով, բայց Էրիկը կարող է փրկել որդուն՝ Կոնստրուկտորի հետ խաղ խաղալով․ նրան ժամանակ պետք է տրամադրի և նրա հետ զրուցի։ Երկաթե դռնով սենյակում փակված է ութ մարդ։ Մի աղջիկ ավելի ուշ է ուշքի գալիս, քան մյուսները։ Նա Ամանդա Յանգն է՝ առաջին ֆիլմում Կոնստրուկտորի խաղից միակ ողջ մնացածը։ Նա խուզարկում է սենյակը և արագ գտնում գաղտնարանը՝ ձայնագրիչով ու բանալիով։ Ձայնագրիչում կցկտուր հուշումներով ասվում էր, թե ինչպես գտնել Հակաթույնը։ Գերիները սկսում են փնտրտուքները և հերթով մահանում Կոնստուկտորի ծուղակներում կամ սպանում են միմյանց։
Ջոնը զրույցի ընթացքում փորձում է օգնել Էրիկին կրկին կենդանի զգալ իրեն և հասկանալ, թե ինչքան է նա իրականում սիրում որդուն։ Նա բացատրում է Էրիկին, որ իր առաքելությունը սկսել է այն բանից հետո, երբ նրա բժիշկը (դոկտոր Լոուրենս Գորդոն) նրան նշանակեց ախտորոշում, ըստ որի՝ Ջոնը քաղցկեղ ունի։ Ջոնը փորձում էր ինքնասպան լինել՝ ավտոմեքենայով ժայռից ընկնելով, որի պատճառով ավտոմեքենան ջարդվեց, բայց հրաշքով նա ողջ մնաց։ Դրանից հետո նա որոշում է մարդկանց սովորեցնել գնահատել իրենց կյանքը։ Զրույցից ծեծի անցնելուց հետո Ջոնը համաձայնվում է Էրիկին ուղեկցել այդ տուն, բայց միայն նրա հետ։ Գերիները հասկանում են, որ նրանք բոլորն էլ Էրիկ Մեթյուսի սարքած քրեական գործերի զոհն են։ Նրանք նաև հասկանում են, որ նրանց վզի բանտային համարները հակաթույնի սեյֆի կոդի մի մասն են։ Որպեսզի փրկվեն, նրանք պետք է գործեն միասնաբար, բայց նրանց հոգեկանը բանտի պատճառով ավերված էր. ամեն մեկը գերադասում էր, որ հակաթույնը ոչ մեկին չհասնի, քան հասնի մյուսներին։ Ամանդան և Դենիելը գտնում են գաղտնի մուտք, որով ընկնում են առաջին ֆիլմի սանհանգույցը։ Էրիկը Կոնստուկտորի հետ գալիս է այդ տուն և սկսում փնտրել որդուն։ Բայց մթության մեջ նրա վրա հարձակվում են, նա կորցնում է գիտակցությունը։ Արթնանալով՝ Էրիկը գտնում է Ամանդայի ձայնով ձայնագրիչ։ Նա հայտնում է նրան, որ Էրիկի պատճառով բանտ ընկնելուց հետո նա իր համար գտավ հայր և դաստիարակ Ջոնին։ Նրա մահվանից հետո Ամանդան կշարունակի նրա գործը։ Ձայնագրության վերջում Ամանդան հայտնվում է դռան մոտ և «խաղն ավարտված է» ասելով փակում դուռը՝ Էրիկին ներսում թողնելով։
Ռեժիսորական տարբերակ
Ֆիլմի ռեժիսորական տարբերակը երկու րոպեով երկար է սովորականից։ Տարբերությունները․
Ծուղակներ
Ֆիլմում ներկայացված է 8 ծուղակ․
Ծանոթագրություններ
Կատեգորիա:Անգլերեն ֆիլմեր Կատեգորիա:2005 ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան սարսափ ֆիլմեր Կատեգորիա:Lionsgate ֆիլմեր Կատեգորիա:Տորոնտոյում նկարահանված ֆիլմեր Կատեգորիա:Ամերիկյան սիքվել ֆիլմեր Կատեգորիա:Ամերիկյան քրեական ֆիլմեր Կատեգորիա:Ֆիլմեր վրեժի մասին Կատեգորիա:2000-ականների ֆիլմեր
Յուրի Վարդանով
Յուրի Պավելի Վարդանով (Վարդանյան) (Юрий Павлович Вартанов, ), ռուսաստանյան եբրայագետ և սեմագետ, Ռուսաստանի ազգային գրադարանի Ասիայի և Աֆրիկայի երկրների լեզուներով գրականության բաժնի վարիչ, Սանկտ Պետերբուրգի Պետական համալսարանի դասախոս, լեզվաբանական գիտությունների թեկնածու։
Ավարտել է Լենինգրադի համալսարանը, ինչպես նաև Ռուսաստանի ազգային գրադարանին կից Գրադարանավարների բարձրագույն դասընթացները։ Աշխատում է Ռուսաստանի ազգային գրադարանում 1980 թվականից։ «Սանկտ Պետերբուրգ − Իսրայել» միության անդամ։
Հրապարակումներ
Ունի ավելի քան 30 հրապարակում, որոնցից ամենանշանավորներն են.
Արտաքին հղումներ
Կատեգորիա:Սեմագետներ Կատեգորիա:Եբրայագետներ Կատեգորիա:Գրադարանավարներ Կատեգորիա:Բանասիրական գիտությունների թեկնածուներ
Րաֆֆի Քերթենյան
Րաֆֆի Քերթենյան, հայ գրաֆիկ։
Կենսագրություն
Աշխատել է որպես ձևավորող։ Քերթենյանի ծաղրանկարները լույս են տեսել հայկական և արաբական թերթերում։ Նկարազարդել է «Հոճա Նասրէդտինը» գիրքը (Բեյրութ, հայերեն), 1962 թվականից զբաղվում է նաև մանկավարժությամբ ։
Ծանոթագրություններ
Կատեգորիա:Հայ նկարիչներ Կատեգորիա:1937 ծնունդներ Կատեգորիա:Բեյրութ քաղաքում ծնվածներ Կատեգորիա:Հայ գրաֆիկներ
Սոցիալականացում
Սոցիալականացում, անհատի վրա սոցիալական միջավայրի ներգործության գործընթաց, որի ընթացքում մշակվում են սոցիալական գործողության սուբյեկտ լինելու որակներ։ Լայն իմաստով սոցիալականացումն ըմբռնվում է որպես սոցիալական ներգործության բոլոր կողմերի և սոցիալական բոլոր որակների ձևավորման արդյունք, նեղ իմաստով՝ այն ամենը, ինչ կապված է անհատի հիմնական որակների ձեռքբերման և անձնավորության վերածվելու հետ։ Ըստ մի այլ տեսակետի, սոցիալականացումը սոցիալական նպատակների յուրացման պրոցեսն է, իսկ այդ նպատակներին հետևելու աստիճանը որոշում է սոցիալականացվածության մակարդակը։ Սոցիալականացումը դիտվում է ֆիլոգենետիկական տեսանկյունով՝ որպես մարդու սեռային հատկանիշների ձևավորում, որը համընկնում է համաշխարհային-պատմական պրոցեսի հետ, և օնտոգենետիկական տեսանկյունով՝ որպես կոնկրետ տիպի անձնավորության ձևավորում։ Որոշ հեղինակներ գտնում են, որ սոցիալականացումը կատարվում է ողջ կյանքի ընթացքում՝ փուլ առ փուլ, մյուսները՝ միայն սոցիալապես անհրաժեշտի ներանձնացման շրջանում, երբ սոցիալականը վերնաշենք է դառնում վարքի ժառանգական մեխանիզմների վրա և վերափոխում դրանք, իսկ անհատը հետագայում, որպես անձնավորություն, սկսում է սոցիալական հարմարման ընթացքը։
Կատեգորիա:Հասարակություն Կատեգորիա:Սոցիալական փիլիսոփայության հասկացություններ Կատեգորիա:Ֆեմինիստական տերմիններ
Լոնդոնի ֆիլմի թանգարան
Այստեղ ներկայացված են բնօրինակ վավերապայմաններ, բեմական հագուստ և դեկորացիաներ գեղարվեստական ֆիլմերից։ Թանգարանն ունի առանձին բաժին, որտեղ ցույց է տրված, թե ինչպես են նկարահանվում ֆիլմերը, ինչպես նաև` տեղեկատվություն է ներկայացված բոլոր հիմնական ստուդիաների վերաբերյալ։ Թանգարանում ցուցադրված են հագուստներ բրիտանական ֆիլմերից, «Փոքրիկ Նելլին» Ապրում ես միայն երկու անգամ ֆիլմից, Սուպերմենի բնօրինակ մետեոր և այլ ցուցանմուշներ։ Թանգարանի միջանցքներից մեկի ցուցադրությունը բացատրում է, թե ինչպես են նկարահանվում ֆիլմերը և հնարավորություն է տալիս զրուցել ֆիլմերի նկարահանման աշխատանքներում ներգրավվածների հետ։
Նախորդ երկու հատուկ ցուցահանդեսներն են եղել.
2014 թվականի մարտից թանգարանը նվիրվել է Ջեյմս Բոնդի ավտոմեքենաների ամենամեծ պաշտոնական հավաքածուի` Բոնդը շարժման մեջ (Bond in Motion) ցուցահանդեսին։ Դրա մեջ ներառված են ավտոմեքենաներ, այլ տրանսպորտային միջոցներ և օրիգինալ սարքավորումներ ֆիլմերի շարքերից ։
Արտաքին հղումներ
Կատեգորիա:2008 հիմնադրված թանգարաններ
Սան Ժաումե դելս Դոմենս
Սան Ժաումե դելս Դոմենս (կատ. Sant Jaume dels Domenys)՝ բնակավայր և մունիցիպալիտետ Իսպանիայում՝ Տարրագոնա շրջանում՝ Կատալոնիա ինքնավար համայնքում։ Մունիցիպալիտետը գտնվում է Բաշ-Պենեդես մարզում։ Տարածքը կազմում է 24.45 կմ2։ Բնակչությունը 2010 թվականի տվյալներով կազմել է 2450 մարդ։
Արտաքին հղումներ
Կատեգորիա:Իսպանիայի բնակավայրեր
Մոնշամ (Կանտալի գավառ)
Մոնշամ (Montchamp), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 132 մարդ, բնակչության խտությունը` 8.30 մարդ/կմ²։ Բնակավայրը զբաղեցնում է 15.9 կմ² տարածք։
Աշխարհագրություն
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 80 կմ հարավ, Օրիյակ քաղաքից` 65 կմ արևելք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 76 աշխատունակ (15-64 տարեկան) բնակիչ, որոնցից ակտիվ էին 62-ը, իսկ ոչ ակտիվները` 14։ Ակտիվության ցուցանիշը կազմում է 81,6 %։ 62 աշխատունակ մարդկանցից աշխատել է 58 անձ (35 տղամարդ և 23 կին)։ Գործազուրկ են եղել 4 անձ (3 տղամարդ և 1 կին)։ 14 անաշխատունակներից 3-ը եղել են աշակերտներ կամ ուսանողներ, 3-ը` թոշակառուներ, իսկ 8-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բե (Էն)
Բե (Bey), համայնք Ֆրանսիայում, գտնվում է Ռոն Ալպեր մարզում՝ Էն գավառում՝ Պոն դե Վել շրջանում։
Համայնքի INSEE կոդը 01042։
Աշխարհագրություն
Համայնքը գտնվում է Փարիզից հարավ-արևմուտք 350 կմ հեռավորության, Լիոնից հյուսիս 55 կմ հեռավորության և Բուրկ ան Բրեսից արևմուտք 30 կմ հեռավորության վրա ։
Համայնքի տարածքով հոսում է Ավանոն գետը։ Համայնքի տարածքի մեծ մասը պատված է անտառներով։
Կլիմա
Կլիման՝ կիսամայրցամաքային ՝ ցուրտ ձմեռներով և տաք ամառներով։ Անձրևները լինում են ոչ հաճախ՝ հիմնականում ամռանը։
Բնակչություն
Համայնքի բնակչությունը 2010 թվականի տվյալներով կազմում է 245 մարդ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Գանձագին
Գանձագին, հողատիրության ուրույն ձև Հին Հայաստանում։
Պատմություն
Գանձագին հողերը մասնավոր էին՝ ենթակա առուվաճառքի։ Գնման շնորհիվ իշխաններն ու եկեղեցին ավելացնում էին իրենց կալվածքները։ Ժառանգական նախարարական խոշոր հողատիրության աճի հետևանքով թագավորական հողատիրությունը կրճատվում և աստիճանաբար ամփոփվում էր հայոց թագավորին պատկանող տարածքի՝ Միջնաշխարհում գտնվող ոստանի սահմաններում։
Արտաքին հղում
Կատեգորիա:Հայաստանի սեփականության իրավունք
Shaft
Shaft Inc., ճապոնական անիմացիոն ստուդիա, որ ստեղծվել է 1975 թվականի սեպտեմբերի 1-ին, Հիրոշի Վակաոյի կողմից։ Ամենաշատը հայտնի է իր յուրօրինակ քաղվածքների ու հումորների օգտագործմամբ և ավանգարդիզմով, որոնք ամենաշատն են երևում հետևյալ սերիաների շարքերում՝ Pani Poni Dash!, Maria Holic, Sayonara Zetsubō Sensei, Hidamari Sketch, Puella Magi Madoka Magica և Bakemonogatari.
Ծանոթագրություններ
Կատեգորիա:1975 հիմնադրումներ Կատեգորիա:Ճապոնական ընկերություններ
Հայնց Պիոնտեկ
Հայնց Պիոնտեկ (Heinz Piontek. ), գերմանացի գրող, վեպերի, պատմվածքների, բանաստեղծությունների հեղինակ։
Ծնունդով Լեռնային Սիլեզիայից է։ Մանկությունն ու պատանեկությունն անց է կացրել Կրոյցբուրգում (ներկայումս՝ Լեհաստանի Կլյուչբորկ քաղաքը), ինչի մասին հետագայում գրել է իր ինքնակենսագրական «Իմ կյանքի ժամանակը» (Zeit meines Lebens, 1984) վեպում։ Երկրորդ համաշխարհային պատերազմից հետո բնակություն է հաստատել Մյունխենում, որտեղ բանվորություն է արել շինարարությունում ու քարհանքում, միաժամանակ ավարտել միջնակարգ դպրոցը (այդ տարիների դեպքերն ու ապրումներն արտացոլել է 1989 թվականին հրատարակած Stunde der Überlebenden հուշագրային վեպում)։ Սովորել է նաև Դանուբի Դիլինգեն քաղաքի փիլիսոփայության ու աստվածաբանության բարձրագույն դպրոցում, որտեղ գերմանագիտություն (գերմանիստիկա) է ուսումնասիրել ։
Երկեր
Առաջին հրատարակություններ
Բանաստեղծությունների ընտրանի
Արտաքին հղումներ
Կատեգորիա:Գերմանացի գրողներ Կատեգորիա:20-րդ դարի գրողներ Կատեգորիա:Վիպասաններ Կատեգորիա:20-րդ դարի վիպասաններ Կատեգորիա:Գերմանացի վիպասաններ Կատեգորիա:Բանաստեղծներ Կատեգորիա:20-րդ դարի բանաստեղծներ Կատեգորիա:Գերմանացի բանաստեղծներ Կատեգորիա:Թատերագիրներ Կատեգորիա:20-րդ դարի թատերագիրներ Կատեգորիա:Գերմանացի թատերագիրներ Կատեգորիա:Թարգմանիչներ Կատեգորիա:20-րդ դարի թարգմանիչներ Կատեգորիա:Գերմանացի թարգմանիչներ
Ֆրենկ Բաթլեր (սցենարիստ)
Ֆրենկ Բաթլեր, Անգլիայի Օքսֆորդ քաղաքում ծնված ամերիկյան կինոյի և թատրոնի դերասան, հետագայում՝ մրցանակակիր սցենարիստ։
Թատրոն
Թատերական կարիերայում ունեցել է երկու դերակատարում (1920- 1930-ականներ) Նյու Յորքի Բրոդվեյ թատրոնում բեմադրված ներկայացումներում։
Մրցանակներ
Ֆրենկ Քեյվեթի հետ արժանացել է Օսկարի «Լավագույն ադապտացված սցենարի համար» անվանակարգում «Գնա քո ճանապարհով» (1944) ֆիլմի համար։ Նույն տարում առաջադրվել է երկու մրցանակի «Օսկար լավագույն օրիգինալ սցենարի համար» անվանակարգում 1942 թվականին նկարահանված «Ճանապարհ դեպի Մարոկկո» և «Wake Island» կինոնկարների համար։
Արտաքին հղումներ
Կատեգորիա:1890 ծնունդներ Կատեգորիա:1967 մահեր Կատեգորիա:20-րդ դարի ամերիկացի գրողներ Կատեգորիա:Ամերիկացի սցենարիստներ Կատեգորիա:Ամերիկացի կինոսցենարիստներ Կատեգորիա:Համր կինոյի դերասաններ Կատեգորիա:Ամերիկացի տղամարդ կինոդերասաններ Կատեգորիա:20-րդ դարի ամերիկացի դերասաններ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի կինոռեժիսորներ
Անատոլի Վլասով
Անատոլի Վլասով (Власов, Анатолий Александрович, ), արձակագիր և գրող։
Կենսագրություն
1959 թվականից սկսել է տպագրել «Ուրալ» և «Ուրալական հետախույզ» թերթերում։ 13 արձակ գրքերի հեղինակ է, որոնք հրատարակվել են Մոսկվայում, Պերմում և Եկատերինբուրգում։ Գրողի հիմնական թեման եղել է ծայրամասերում ապրող ժողովրդի կյանքը, առօրյան և աշխատավորների աշխատանքը, բարոյականության խնդիրները և կանանց բնավորությունը։
Անատոլի Վլասովի գործերը բնութագրվում են հատուկ հոգեբանությամբ և բնապատկերների հուզականությամբ, նա մանրամասնորեն նկարել է նոր իրականության պատկերը։
Եկատերինբուրգի և Վլադիվոստոկի հեռուստատեսությամբ և ռադիոհաղորդումներով բեմադրվել են ներկայացումներ` ըստ «Սերեբրովկայի չոր աշունը», «Հավաքարարուհին և Գանեն» գրքերի։
Անատոլի Վլասովը 1977 թվականից դարձել է Ռուսաստանի գրողների միության անդամ, Սվերդլովսկի շրջանի նահանգապետի մրցանակի դափնեկիր (1999 թվական)` «Ոչխարի անունը» վեպի համար։
Արտաքին հղումներ
Կատեգորիա:Ռուս գրողներ Կատեգորիա:Ռուս արձակագիրներ Կատեգորիա:ԽՍՀՄ գրողների միության անդամներ Կատեգորիա:Ռուսաստանի գրողների միության անդամներ
Ուրոլոգիա
Ուրոլոգիա (հունարեն՝ οὖρον – մեզ, λογία – գիտություն), բժշկության ոլորտ, որն զբաղվում է հավասարապես արական և իգական սեռի ներկայացուցիչների միզուղիների հիվանդությունների ուսումնասիրությամբ և բուժմամբ, ինչպես նաև տղամարդկանց վերարտադրողական համակարգի խնդիրներով։
Ուրոլոգիան հանդիսանում է վիրաբուժության ճյուղ, հետևաբար՝ ի տարբերություն նեֆրոլոգիայի, ուրոլոգիան հիմնականում զբաղվում է վերը նշված օրգան համակարգերի հիվանդությունների վիրաբուժական բուժմամբ։
Հատուկ ուրոլոգիական հիվանդությունների ախտորոշմամբ և բուժմամբ զբաղվող բժիշկը կոչվում է ուրոլոգ։
Ենթակարգեր
Ուրոլոգիան՝ որպես բժշկության ոլորտ, որն ուսումնասիրում է տարբեր օրգաններ և ֆիզոլոգիական համակարգեր, իր հերթին կարող է բաժանվել մի քանի ենթակարգերի, որոնցից յուրաքանչյուրն ունի ավելի նեղ ուղղվածություն։
Անդրոլոգիա
Զբաղվում է տղամարդկանց վերարտադրողական համակարգի հիվանդությունների ուսումնասիրությամբ, ախտորոշմամբ և բուժմամբ։
Ուրոգինեկոլոգիա
Հենց այս գիտության անվանումը արտացոլում է նրա էությունը՝ ուրոլոգիա և գինեկոլոգիա։ Այն ուսումնասիրում է կանանց միզային համակարգի հիվանդությունների առաջացման պատճառները, ախտանիշները, բուժումը և կանխարգելումը՝ հաշվի առնելով զուգահեռ ընթացող գինեկոլոգիական ախտաբանությունը (պաթոլոգիան)։
Նեյրոուրոլոգիա
Գիտություն է, որը ուսումնասիրում, ախտորոշում, բուժում և կանխարգելում է միզասեռական համակարգի այն հիվանդությունները, որոնք պայմանավորված են նյարդային համակարգի խանգարումներով։
Օնկոուրոլոգիա
Օնկոուրոլոգիան (հունարեն՝ ονκος - ուռուցք, οὖρον – մեզ, λογία – գիտություն) ուսումնասիրում է միզասեռական համակարգի ուռուցքային հիվանդությունները, դրանց առաջացման պատճառները և ախտաբանությունը, ինչպես նաև մշակում է մեթոդներ՝ ուղղված այդ հիվանդությունների ախտորոշմանը, կանխարգելմանը և բուժմանը։
Արտաքին հղումներ
Կատեգորիա:Բժշկություն Կատեգորիա:Ուրոլոգիա Կատեգորիա:Վիրաբուժական մասնագիտություններ
Մեծ երաշտահավ
Մեծ երաշտահավ, (Parus major), երաշտահավերի ընտանիքի թռչուն։ Նստակյաց է, տարածված։
Ընդհանուր բնութագիր
Մարմնի երկարությունը 14 սմ է, թևերի բացվածքը՝ 22,5-25,5 սմ։ Փետրածածկը վառ գույներով է, մարմինը ներքևից՝ դեղին, կզակի սև շերտը տարածվում է մինչև փորը։ Հասունի գլուխը սև ու սպիտակ նախշերով է։ Արուի փորին կա սև, լայն հատված, էգի փորին այն նեղ է կամ բացակայում է։ Երիտասարդի գլխի նախշը սև ու դեղին է, դեմքի ստորին մասը երիզող սև շերտը բացակայում է։
Չափազանց շարժունակ է, կերը փնտրում է մանրակրկիտ։ Բնակվում է անտառներում, պտղատու այգիներում, պուրակներում, ձմռանը՝ թփուտային կիսաանապատներում։ Սնվում է անողնաշարավորներով, սերմերով, պտուղներով։ Գարնանային երգի ամենավաղ ժամկետը հունվարի շրջաններում հունվար- փետրվարին է, բարձրադիր և հյուսիսային շրջաններում՝ մարտ-ապրիլին, վերջին ժամկետը՝ հուլիսի առաջին օրերին։
Բնադրում
Դիլիջանի արգելոցում առաջին հարսանեկան զույգերը ձևավորվում են մարտի վերջից։ Բների զանգվածային կառուցումը՝ ապրիլի 1-ին կեսից հունիսի վերջը (տևում է 9-11 օր), կրկնակի բնադրման դեպքում՝ 4-5 օր։ Բույնը գավաթաձև է՝ չոր խոտաբույսերից, մամուռից։ Բնադրում է քարերի կույտերում, ժայռաճեղքերում, տանիքների տակ, տարբեր խոռոչներում, վառարանների խողովակներում։ Բույնը կառուցում է էգը։ Դիլիջանի և Խոսրովի անտառ արգելոցներում հաջողությամբ զբաղեցնում են արհեստ, թռչնաբները։ Ձվերը բներում հայտնվում են ապրիլի վերջից հունիսի վերջ, կրկնակի բնադրման դեպքում՝ նույնիսկ բներում ձագերի առկայության պայմաններում։ Դնում է 18 մմ տրամագծով, սպիտակ-կարմիր՝ դարչնագույն պտերով 4-12 ձու։ Թխասկալում է էգը՝ 14-16 օր, արուն պաշտպանում է էգին և բույնը։ Ձագերը բներում հայտնվում են մայիսի 2-րդ կեսից հունիսի վերջ, թռիչքին տիրապետողները՝ մայիսի վերջից օգոստոսի սկիզբը, որոնք, հասունների հետ ընտանեկան խմբեր կազմած, տեղափոխվում են տեղից տեղ։
Նշանակություն
Մեծ երաշտահավը աչքի է ընկնում բարձր պտղաբերությամբ, 80-95% սերնդի պահպանությամբ, մասնավորապես արհեստական, բներում։ Դիլիջանի արգելոցում գրանցվել է ծնված ձագերի 96,2 %-ի թռիչքը բներից։ Վնասատու միջատների դեմ կենսական պայքարի բացառիկ միջոց է։ Գեղագիտական որոշակի արժեք է ներկայացնում ականջ շոյող սրնգային երգով։
Պատկերասրահ
Կատեգորիա:Թռչուններ այբբենական կարգով Կատեգորիա:Ճնճղուկանմաններ
Կոնկովո (գյուղ, Թելմանովսկի շրջան)
Կոնկովո (Конькове), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Կոնկովո գյուղում բնակվում էր 671 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Թելմանովսկի շրջանի բնակավայրեր Կատեգորիա:Ուկրաինայի գյուղեր
Հազարբեգ
Հազարբեգ, հայկական արական անուն։ Առաջացել է հայերեն հազար և թուրքերեն beg բառերից։ Նշանակում է «հազարի վրա իշխող»։ Հիշատակվել է 13-17-րդ դարերում ։
Ծանոթագրություններ
Կատեգորիա:Հայկական արական անձնանուններ
Ամերիկահայ ուսանողների միություն
Ամերիկահայ ուսանողների միություն, կրթական և բարեսիրական կազմակերպություն։ Հիմնվել է 1910-ին, Նյու Յորքում։ Նպատակն է համախմբել ԱՄՆ-ի հայ մտավորականությանը, դասախոսներին, ուսանողներին, նպաստել օտար ափերում կրթական գործի զարգացմանը։ Միությունը զգալի դեր է կատարում ամերիկահայ երիտասարդությանը կրթելու, նրանց մասնագիտական կարողությունները համապատասխան ասպարեզներում ծառայեցնելու գործում, կրթաթոշակներ է հատկացնում կարիքավոր ուսանողներին։ Ունի մասնաճյուղեր Բոստոնում, Փրովիդենսում, Նյու Ջերսիում։
Կատեգորիա:Ամերիկահայ հասարակական կազմակերպություններ Կատեգորիա:Ամերիկահայ բարեգործական կազմակերպություններ Կատեգորիա:Ամերիկահայ գիտական կազմակերպություններ
(8512) 1991 PC11
(8512) , աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 7-ին Հենրի Հոլտի կողմից Պալոմարում ։
Միջին հեռավորությունը Արեգակից կազմում է 2,665492 ա. մ., առավելագույնը մոտենում է 2,237 ա. մ. հեռավորության վրա և հեռանում 3,094 ա. մ. ։ Արեգակի շուրջ մեկ ամբողջական պտույտ է կատարում 1589,51 երկրային օրվա ընթացքում, իր ուղեծրով շարժվելով միջինում 0,226484 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,19° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ասպա (Իսպանիա)
Ասպա (Aspa), Իսպանական մունցիպալիտետ, գտնվում է Կատալոնիայի ինքնավար համայնքի Լեյդա (ռուսերեն՝ Льейда) մարզում։ Մունիցիպալիտետը մտնում է Սեգրիա համայնքի կազմի մեջ։ Զբաղեցրած տարածքը կազմում է 10.08 կմ2։ Բնակչությունը կազմում է 242 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ
Պրիգնից
Պրիգնից  (Landkreis Prignitz), շրջան է Գերմանիայում։ Շրջանի կենտրոնն է Պերլեբերգ քաղաքը։ Զբաղեցնում է 2123,31 կմ2։ Բնակչությունը 82 338 մարդ է։ Բնակչության խտությունը 39 մարդ/կմ2։
Շրջանի պաշտոնական կոդը 12 0 70 է։ Շրջանում 26 համայնք կա ։
Ծանոթագրություններ
Կատեգորիա:Գերմանիայի շրջաններ
Հավանա
Հավանա (La Habana), Կուբայի մայրաքաղաքն է, հանդիսանում է երկրի քաղաքական, մշակութային և տնտեսական կենտրոնը։
Առաջին անգամ հիշատակվել է 1515 թվականին, այն հիմնադրել են իսպանացիները, բաժանված է 15 մունիցիպալիտետների, մակերեսը կազմում է 726,75 կմ², բնակչությունը, ըստ 2010 թվականի մարդահամարի տվյալների, կազմում է 2 135 498  մարդ։ Ծովի մակարդակից միջին բարձրությունը ցածր է՝ մոտ 60 մ։
Անվանում
Հիմնադրել է իսպանացի կոնկիստադոր Դիեգո Վելասկեսը 1515 թվականին Կուբա կղզու հարավային ափին։ Այդ կոչվել է Սան Կրիստոբալ՝ ի պատիվ Քրիստափոր Կոլումբոսի։ Սակայն 1519 թվականին քաղաքը փոխադրվել է կղզու հյուսիսարևմտյան ափ և նոր տեղում սկսել է կոչվել Սան Կրիստոբալ դե լա Հավանա («Սուրբ Քրիստափոր Հավանացի»), բայց այդ անունը չպահպանվեց․ դրանից մնաց միայն վերջին մասը (La Habana), ինչպես պատահել է այն ժամանակվա իսպանական և պորտուգալական շատ այլ անվանումների հետ։
Ենթադրում են, որ Հավանա բառն առաջացել է Sabana ― «սավաննա», այսինքն՝ «բարձրախոտային տափաստան» ժողովրդական աշխարհագրական տերմինից, քանի որ կղզու արևելյան լեռնային շրջանների բնակիչները նրա արևմտյան դաշտային մասն անվանում էին սավաննա։
«Սավաննայի» հնչյունափոխումը «Հավանա»-ի միանգամայն հնարավոր է ։
Արտաքին հղումներ
Կատեգորիա:Հավանա Կատեգորիա:Կուբայի քաղաքներ Կատեգորիա:Հյուսիսային Ամերիկայի երկրների մայրաքաղաքներ Կատեգորիա:1515 թվականին հիմնադրված բնակավայրեր Կատեգորիա:Շախմատային օլիմպիադաներ հյուրընկալած քաղաքներ
Միրոլյուբովո
Միրոլյուբովո (Миролюбово), գյուղ Բուլղարիայի Բուրգասի մարզում։ Վարչականորեն մտնում է Բուրգասի համայնքի կազմի մեջ։ Համայնքի կենտրոն Բուրգաս քաղաքից գտնվում է 18 կմ դեպի հյուսիս-արևմուտք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 107 մարդ ։
Ծանոթագրություններ
Կատեգորիա:Բուլղարիայի գյուղեր Կատեգորիա:Բուրգասի մարզի գյուղեր
Աստերոիդների ցանկ (79401-79500)
Աստերոիդների ցանկ (79301-79400) * Աստերոիդների ցանկ * Աստերոիդների ցանկ (79501-79600)
Հայերն Անկարայում
Հայերն Անկարայում, 20-րդ դարի սկզբին այնտեղ ապրել է 13 հազար հայ։ Համանուն վիլայեթի կենտրոնն էր։ Կար հայկական երկու եպիսկոպոսություն (առաքելական և կաթոլիկ)։ Գործել են առաքելական Սուրբ Գրիգոր, Սուրբ Նշան, Սուրբ Կարապետ, Սուրբ Սարգիս և կաթոլիկ Սուրբ Կղեմես, Սուրբ Պողոս-Պետրոս, Սուրբ Փրկիչ, Կաթողիկե հայկական եկեղեցիները, դպրոցներ։ Անկարայի շրջակայքում էր գտնվում հայկական հինավուրց Սուրբ Աստվածածին կամ Կարմիր վանքը։ Քաղաքի արհեստագործությունը և առևտուրը գերազանցապես հայերի ձեռքին էր։ 1915 թվականին հայերը բռնությամբ տեղահանվել են։ Ոչնչացվել է Անկարայի հայկական ձեռագրերի (ավելի քան 300) հավաքածուն (պահպանվել է միայն ձեռագրացուցակը)։ 1920-ական թվականներին սկզբին քաղաքում մնացել էր 1,5 հզ. հայ։ 2003 թվականին Անկարայում ապրում է շուրջ 2,5 հազար հայ։ 2000 թվականից Անկարայի համալսարանի լեզվապատմաաշխարհագրական ֆակուլտետում դասավանդվում են հայոց լեզու և գրականություն։
ա Կատեգորիա:Անկարա
Գրասա Մորաիշ
Մարիա դա Գրասա Օինտու դե Ալմեյդա Մորաիշ (Maria da Graça Pinto de Almeida Morais, ), պորտուգալացի նկարչուհի ։
Կենսագրություն
Գրասա Մորաիշը  ծնվել է 1948 թվականի մարտի 17-ին Տրազ-ուժ-Մոնտիշ գավառի Վիեյրու քաղաքում ։  Գեղանկարչություն սովորել է Պորտու քաղաքի  Գեղարվեստի բարձրագույն դպրոցում, որն ավարտել է 1971 թվականին ։ 1997 թվականին Մոսկվայի մետրոպոլիտենի Օղակաձև գծի «Բելոռուսական»  կայարանի  արևելյան նախասրահի ձևավորման համար պորտուգալական ավանդական  ազուլեժու տեխնիկայով ստեղծել է «Խաղաղության  դեմքեր» մեծանկարը։  Այս աշխատանքը դարձել է Լիսաբոնի քաղաքապետարանի նվերը Մոսկվայի 850- ամյակի կապակցությամբ ։  Նույն թվականին Պորտուգալիայի նախագահ  Ժորժ Սամպայուից ստացել է արքայազն Հենրիի շքանշան ։  2013 թվականին ստացել է Պորտուգալիայի Գեղարվեստի ազգային ակադեմիայի գլխավոր մրցանակը (Grande Prémio Aquisição) :  Ներկայումս բնակվում է Լիսաբոնում և շարունակում է զբաղվել ստեղծագործական գործունեությամբ ։
Գրասի Մորաիշի  աշխատանքները գտնվում են այնպիսի մշակութային հաստատությունների հավաքածուներում, ինչպիսիք են Գալուստ Գյուլբենկյան հիմնադրամը, Սան Պաուլուի ժամանակակից արվեստի թանգարանը, Սերրալվեշի հիմնադրամը և այլն։
Արտաքին հղումներ
Կատեգորիա:Պորտուգալացի նկարչուհիներ Կատեգորիա:20-րդ դարի նկարչուհիներ
Կոտլյարևսկոե (գյուղ, Թելմանովսկի շրջան)
Կոտլյարևսկոե (Котлярівське), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Կոտլյարևսկոե գյուղում բնակվում էր 36 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Թելմանովսկի շրջանի բնակավայրեր Կատեգորիա:Ուկրաինայի գյուղեր
Ծալված ռուբլու խնդիր
Ծալված ռուբլու խնդիր կամ Մարգուլիսի խնդիրն անձեռոցիկի մասին, օրիգամիի մաթեմատիկայի խնդիր, առաջին խնդիրը Վլադիմիր Առնոլդի խնդիրների ցանկում։
Ձևակերպում
Հնարավո՞ր է արդյոք ուղղանկյուն թուղթը ծալել հարթ պատկերի այնպես, որ պատկերի պարագիծն ավելի մեծ լինի, քան բուն ուղղանկյանը։ Պոկել ու կտրել թուղթը, իհարկե, չի կարելի։
Մաթեմատիկորեն ճշգրիտ ձևակերպման մեջ պահանջվում է հստակեցնել, թե ինչ է նշանակում «ծալել»։ Կախված այս ճշգրտումից՝ պատասխանը կարող է լինել «այո», «ոչ» կամ «անհայտ է»։ Օրինակ, եթե հաշվի առնենք, որ յուրաքանչյուր ծալելուց հետո թուղթը սոսնձվում է, ապա դժվար չէ ապացուցել, որ յուրաքանչյուր ծալման դեպքում պարագիծը նվազում է, հետևաբար այն չի կարելի մեծացնել։ Սակայն, եթե հաշվի առնենք, որ կարելի է թերթը ծալել և հետ ծալել, ինչպես ցույց է տրված նկարում, ապա ակնհայտ է, որ հետ ծալելու դեպքում պարագիծն ավելանում է, թեև այն մնում է ավելի քիչ, քան սկզբնական ուղղանկյան պարագիծն է։ Հայտնի չէ, թե արդյոք հնարավոր է մեծացնել պարագիծը՝ կատարելով միայն ծալում և ետ ծալում։
Այնուամենայնիվ, եթե թույլատրվի միաժամանակ մի քանի ծալքերի երկայնքով ծալել թերթը, ապա հնարավոր է մեծացնել նրա պարագիծը ։ Նման բարդ ծալքերը տարածված են օրիգամիում, և հենց օրիգամիստներն են առաջինը կարողացել առաջընթաց գրանցել խնդրի լուծման գործում։ Մի կողմից, օրիգամիում հաճախ երկարացնում կամ սեղմում են թուղթը, ինչը անթույլատրելի է մաթեմատիկական ձևակերպմամբ։ Մյուս կողմից, իդեալական մաթեմատիկական «թուղթը» չունի հաստություն, և նույնիսկ մեծ «սենդվիչները» կարող են ազատորեն ծալվել ։
Պատմություն
Այս հարցը հաճախ համարվում է ֆոլկլորային, բայց, ըստ երևույթին, այն առաջին անգամ ձևակերպվել է Վլադիմիր Առնոլդը 1956 թվականին ։ Արևմուտքում խնդիրը հայտնի է դարձել «Մարգուլիսի անձեռոցիկի խնդիր» անվանումով։
Խնդրի մասնակի լուծման հիմնական քայլը ներկայացրել են օրիգամիստները ։ Մասնակի լուծումներ են առաջարկվել Սվետլանա Կրատը, Ռոբերտ Լենգը , Իվան Յաշչենկոն ։ Առավել ամբողջական լուծումը ներկայացրել է Ալեքսեյ Տարասովը ։
Արտաքին հղումներ
Կատեգորիա:Կոմբինատորային երկրաչափություն Կատեգորիա:Օրիգամի
Ալտաֆուլյա
Ալտաֆուլյա  (Altafulla), մունիցիպալիտետ Իսպանիայում։ Գտնվում է Տարրագոնա պրովինցիայում, Կատալոնիա ինքնավար համայքնի կազմում։ Տարածքը կազմում է 6,95 կմ²։ Բնակչությունը՝ 4 711 մարդ (ըստ 2010 թվականի տվյալների)։
Արտաքին հղումներ
Կատեգորիա:Իսպանիայի բնակավայրեր
День Победы (երգ)
«День Побе́ды» («Հաղթանակի օրը)» Դավիթ Թուխմանովի հաղթանակի օրվան նվիրված երգը, բառերը հեղինակը Վլադիմիր Խարիտոնովն է։ Ռուսաստանում և ԱՊՀ երկրներում Հայրենական Մեծ պատերազմում տարած հաղթանակի կապակցությամբ մայիսի 9-ի միջոցառումներին հնչող հայտնի երգերից է։ Խորհրդային և ռուսական բանակի շարային երգ է, զորահանդեսի քայլերգ։
Երգի պատմություն
1975 թվականի մարտին բանաստեղծ Վլադիմիր Խարիտոնովը Դավիթ Թուխմանովին առաջարկել է ստեղծել Հայրենական մեծ պատերազմին նվիրված մի երգ։ Երկիրը պատրաստվում էր նշելու Հայրենական մեծ պատերազմում տարած հաղթանակի  30-ամյակը, և ԽՍՀՄ կոմպոզիտորների միությունը պատերազմի մասին լավագույն երգի համար մրցույթ էր հայտարարել։
Մրցույթի ավարտվելուց մի քանի օր առաջ Խարիտոնովն իր բանաստեղծությունը հանձնել է համահեղինակին։ Թուխմանովը շատ արագ գրել է երաժշտությունը, և երգը հնչել է մրցութային վերջին լսումների ժամանակ։ Երգը կատարել է Թուխմանովի կինը՝ բանաստեղծուհի և երգչուհի Տատյանա Սաշկոն։
Սակայն «День Победы» երգը ոչ մի տեղ չի զբաղեցրել։ Երգի լսումները Թուխմանովի ավագ գործընկերների հիվանդագին սուր արձագանքին արժանացան, երգի մասին հնչել են սուր քննադատություններ, ինչի մասին շուտով հայտնի է դարձել պետական հեռուստառադիոյում։